Korsvoll skole

Korsvoll skole er en barneskole på Korsvoll i Bydel Nordre Aker i Oslo. Historie Skolen ble tatt i bruk i 1963, og var ferdig utbygd i 1964. Den første overlærer var Tove Pihl, som hadde stillingen helt til sin død i 1987. Skolen ble fort for liten, men vedtak om utbygging ble ikke fulgt opp med midler. Skolen manglet derfor flere spesialrom. Skolebrannen 1997 31. august 1997 brant en stor del av skolen ned. Hendelsen var samme dag som prinsesse Diana døde i trafikkulykken i Paris, og brannen druknet i nyhetsoppslagene. Tre tenåringer lekte med ild i et leskur da flammene tok tar i veggene og nådde taket som viste seg å være brannfarlig. Utdanningsetaten ble kritisert for å ikke ha fulgt opp brannvesenets tidligere anmerkninger vedrørende taket. Samme type tak hadde brent på Høyenhall skole tidligere samme år. Elevene som ble uten klasserom, ble sendt til Nordberg, Tåsen, Sinsen, Uranienborg og Kringsjå skoler. I januar 1998 kunne de fleste elevene, med unntak av de som var på Nordberg, flytte inn i provisoriske paviljonger på Korsvoll. Nye skolebygg Ved skolestart 1999 sto skolen ferdig, og den var nå betydelig utvidet. Korsvoll skolekorps Korsvoll skolekorps ble grunnlagt i 1964. Rektorer 2022-: Svein Søvde 2022: Jan Ljøner (midlertidig, fra Ammerud skole, til Holtet videregående skole) 2018-2022: Olav Knutsen (fra Sagene skole, til Svarttjern skole) 2015-2017: Kathrine Selvikvåg Malme (til Jar skole) 2007-2015: Kari Røst Linna (til Disen skole) 2005-2007: Åse Vigdis Degerud (fra Ammerud skole) 2002-2005: Knut Hedemann 1987-2002: Gunnar Randsborg 1963-1987: Tove Pihl Referanser Kilder Historien om Korsvoll (Børsting, Børsting, 2003(ISBN 82-996253-1-9)) Eksterne lenker (no) Offisielt nettsted (en) Korsvoll skole – kategori av bilder, video eller lyd på Commons Korsvoll skolekorps